Source: http://kirkkonummi.cloudnc.fi/fi-FI/Toimielimet/Keskusvaalilautakunta/Kokous_2542019/Europarlamenttivaalit_2019_ulkomainontaa(36310)
Timestamp: 2019-08-22 21:47:47+00:00
Document Index: 25019866

Matched Legal Cases: ['§ 53', '§ 47', '§ 48', '§ 49', '§ 50', '§ 51', '§ 52', '§ 54', '§ 55', '§ 56', '§ 57']

Europarlamenttivaalit 2019, ulkomainontaa koskeva kirje puolueille | Kirkkonummi
Europarlamenttivaalit 2019, ulkomainontaa koskeva kirje puolueille
Keskusvaalilautakunta, kokous 25.4.2019
§ 53 Europarlamenttivaalit 2019, ulkomainontaa koskeva kirje puolueille
Keskusvaalilautakunta käsitteli eduskuntavaalien ulkomainontapaikkoja kokouksessaan 12.2.2019 ja päätti, että kunta asettaa eri puolille kuntaa (15 paikkaa) puolueiden käyttöön vaalimainostelineitä. Samalla päätettiin myös, että eurovaalien ulkomainontaa koskevat päätökset tehdään erikseen ja että kunta lähettää puolueille eurovaalien ulkomainontaa koskevat tiedot myöhemmin.
Europarlamenttivaalien ennakkoäänestys alkaa 15.5.2019. Kuntaliitto suosittelee että ulkomainonta aloitetaan viikkoa ennen ennakkoäänestyksen aloittamista ts. 8.5.2019.
Telineet sijoitettiin päätöksen mukaisille paikoille eduskuntavaalien yhteydessä. Keskusvaalilautakunta päätti, että niitä ei välillä siirretä pois vaan ne jätetään eduskuntavaalien jälkeen paikoilleen europarlamenttivaalien ulkomainontaa varten.
Keskusvaalilautakunta päättää tässä pykälässä telinetietoja ja taustalevyjen hakemista koskevista ohjeista puolueille. Sen jälkeen kun ehdokasluettelot on vahvistettu, puolueille ilmoitetaan mainospaikkoja koskeva järjestys.
Kunta poistaa telineet eurovaalien jälkeen ja vie ne keskusvarikolle. Puolueet voivat poistaa mainoksensa telineistä ennen keskusvarikolle viemistä.
todeta, että kunta on sijoittanut puolueiden käyttöön europarlamenttivaalien ulkomainontaa varten vaalimainostelineet; telineitä on 15 paikassa eri puolilla kuntaa
suositella että vaalitelineiden läheisyyteen ei sijoiteta muuta vaalimainontaa
että kullekin puolueelle tai ehdokkaan/ehdokkaiden taustaryhmälle varataan yksi kaksipuoleinen mainospaikka
että ulkomainonta aloitetaan 8.5.2019 Kuntaliiton suositusten mukaisesti
että vaalimainospaikat ovat maksuttomia ja kaksipuoleisia
hyväksyä liitteenä olevan kirjeen toimitettavaksi europarlamenttivaaleissa ehdokkaita asettaville puolueille ja todeta että telinejärjestystä koskevat tiedot toimitetaan puolueille ehdokastietojen vahvistuttua
muistuttaa puolueita vaalimainontaa koskevista ohjeista (ovat linkkinä puoluelle osoitetussa kirjeessä)
Europarlamenttivaalit 2019, ulkomainontapaikat, kirje puolueille.pdf.pdf (pdf, 145 kt)
Europaparlamentsvalet 2019 brev till partierna om utereklamställen.pdf.pdf (pdf, 156 kt)
§ 47 Kokouksen laillisuus ja päätösvaltaisuus
§ 48 Pöytäkirjan tarkastus ja tarkastajien valinta
§ 49 Eduskuntavaalit 2019, palautetilaisuus 25.4.2019
§ 50 Europarlamenttivaalit 2019, perustietoa ja aikatauluja
§ 51 Europarlamenttivaalit 2019, valmistelutilanne
§ 52 Europarlamenttivaalit 2019, vaalikuulutus ja muu vaaleja koskeva tiedottaminen
§ 54 Europarlamenttivaalit 2019, vaaliviranomaisten ohjeistaminen
§ 55 Europarlamenttivaalit 2019, koulutustilaisuus ja mahdollinen kenraaliharjoitus
§ 56 Eurovaalien 2019 vaalilautakunnat
§ 57 Muut asiat, mm. päätös osituksesta, vaalilautakuntien palautteet